title: Komisijos įgyvendinimo reglamentas (ES) 2021/898 2021 m. gegužės 28 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Salată cu icre de știucă de Tulcea“ (SGN))

text:
2021 6 4

                  LT

                  Europos Sąjungos oficialusis leidinys

                  L 197/67

         KOMISIJOS ĮGYVENDINIMO REGLAMENTAS (ES) 2021/898
         2021 m. gegužės 28 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Salată cu icre de știucă de Tulcea“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Rumunijos paraiška įregistruoti pavadinimą „Salată cu icre de știucă de Tulcea“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Salată cu icre de știucă de Tulcea“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Salată cu icre de știucă de Tulcea“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „Šviežios žuvys, moliuskai bei vėžiagyviai ir jų produktai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 28 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 39, 2021 2 4, p. 26.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2021/900 2021 m. birželio 3 d. kuriuo leidžiama pakeisti naujo maisto produkto galaktooligosacharido naudojimo sąlygas pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
2021 6 4

                  LT

                  Europos Sąjungos oficialusis leidinys

                  L 197/71

         KOMISIJOS ĮGYVENDINIMO REGLAMENTAS (ES) 2021/900
         2021 m. birželio 3 d.
         kuriuo leidžiama pakeisti naujo maisto produkto galaktooligosacharido naudojimo sąlygas pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     2014 m. sausio 20 d. bendrovė „Yakult Pharmaceutical Industry Co., Ltd.“ pagal Europos Parlamento ir Tarybos reglamento (EB) Nr. 258/97 (3) 5 straipsnį pranešė Komisijai apie savo ketinimą pateikti rinkai naują maisto produktą galaktooligosacharidą, skirtą naudoti įvairiuose maisto produktuose, įskaitant kūdikių pradinio maitinimo mišinius ir kūdikių tolesnio maitinimo mišinius, kaip apibrėžta Europos Parlamento ir Tarybos reglamente (ES) Nr. 609/2013 (4). Todėl galaktooligosacharidas buvo įtrauktas į Sąjungos naujų maisto produktų sąrašą;

                     (4)

                     2020 m. kovo 3 d. bendrovė „Yakult Pharmaceutical Industry Co., Ltd.“ (toliau – pareiškėjas) pagal Reglamento (ES) 2015/2283 10 straipsnio 1 dalį pateikė Komisijai paraišką leisti pakeisti naujo maisto produkto galaktooligosacharido naudojimo sąlygas. Pareiškėjas paprašė padidinti didžiausią leidžiamąją galaktooligosacharido, kuris naudojamas kaip naujas maisto produktas maisto papilduose, koncentraciją nuo 0,333 kg GOS/kg maisto papildo (33,3 %) iki 0,450 kg GOS/kg maisto papildo (45,0 %) visiems vartotojams. Pateikdamas paraišką pareiškėjas sutiko į prašymą neįtraukti kūdikių ir mažų vaikų;

                     (5)

                     pagal Reglamento (ES) 2015/2283 10 straipsnio 3 dalį 2020 m. birželio 18 d. Komisija pasikonsultavo su Europos maisto saugos tarnyba (toliau – Tarnyba), prašydama jos atlikti galaktooligosacharido, kaip naujo maisto produkto, naudojimo sąlygų pakeitimo įvertinimą ir pateikti mokslinę nuomonę;

                     (6)

                     2020 m. gruodžio 17 d. Tarnyba priėmė mokslines nuomones dėl galaktooligosacharidų, kaip naujos maisto sudedamosios dalies, naudojimo maisto papilduose sąlygų pakeitimo saugumo pagal Reglamentą (ES) 2015/2283 (5). Ši nuomonė atitinka Reglamento (ES) 2015/2283 11 straipsnio reikalavimus;

                     (7)

                     Tarnyba nuomonėje padarė išvadą, kad, atsižvelgiant į siūlomus naudojimo sąlygų pakeitimus, galaktooligosacharido, kuris maisto papilduose naudojamas kaip naujas maisto produktas, siūlomas didžiausios leidžiamosios koncentracijos padidinimas yra saugus;

                     (8)

                     Tarnybos nuomonė suteikia pakankamą pagrindą nustatyti, kad galaktooligosacharidas siūlomomis naudojimo sąlygomis visiems vartotojams, išskyrus kūdikius ir mažus vaikus, atitinka Reglamento (ES) 2015/2283 12 straipsnio 1 dalį;

                     (9)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Sąjungos leidžiamų naudoti naujų maisto produktų sąrašo, nustatyto Reglamento (ES) 2015/2283 6 straipsnyje ir įtraukto į Įgyvendinimo reglamento (ES) 2017/2470 priedą, įrašas, skirtas naujam maisto produktui galaktooligosacharidui, iš dalies keičiamas, kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            (5)  EFSA Journal 2021;19(1):6384.

            PRIEDAS
            Įgyvendinimo reglamento (ES) 2017/2470 priedo 1 lentelėje (Leidžiami naudoti nauji maisto produktai) naujam maisto produktui „galaktooligosacharidui“ skirtas įrašas pakeičiamas taip:

                              „Leidžiamas naudoti naujas maisto produktas

                              Naujo maisto produkto naudojimo sąlygos

                              Papildomi specialieji ženklinimo reikalavimai

                              Kiti reikalavimai

                           Galaktooligosacharidas

                                 Nurodyta maisto produktų kategorija

                                 Didžiausias leidžiamas kiekis (išreikštas galaktooligosacharidų kiekiu (kg) galutinio maisto produkto kilograme)

                           Maisto papildai, kaip apibrėžta Direktyvoje 2002/46/EB

                           0,333

                           Maisto papildai, kaip apibrėžta Direktyvoje 2002/46/EB, išskyrus skirtus kūdikiams ir mažiems vaikams

                           0,450 (atitinka 5,4 g galaktooligosacharido vienoje porcijoje; ne daugiau kaip 3 porcijos per dieną neviršijant 16,2 g per dieną)

                           Pienas

                           0,020

                           Pieno gėrimai

                           0,030

                           Pakaitiniai maisto produktai svoriui kontroliuoti (geriami)

                           0,020

                           Pieno gaminių pakaitalų gėrimai

                           0,020

                           Jogurtas

                           0,033

                           Pieniški desertai

                           0,043

                           Užšaldyti pieno desertai

                           0,043

                           Vaisių gėrimai ir energiniai gėrimai

                           0,021

                           Pakaitiniai kūdikių maisto produktai (gėrimai)

                           0,012

                           Kūdikiams skirtos sultys

                           0,025

                           Kūdikiams skirti jogurto gėrimai

                           0,024

                           Kūdikiams skirti desertai

                           0,027

                           Kūdikiams skirti užkandžiai

                           0,143

                           Kūdikiams skirti dribsniai

                           0,027

                           Gėrimai, skirti intensyviam raumenų darbui, ypač tinkantys sportininkams

                           0,013

                           Sultys

                           0,021

                           Vaisių pyragų įdarai

                           0,059

                           Vaisių gaminiai

                           0,125

                           Batonėliai

                           0,125

                           Grūdai

                           0,125

                           Pradinio maitinimo kūdikių mišiniai ir tolesnio maitinimo kūdikių mišiniai, kaip apibrėžta Reglamente (ES) Nr. 609/2013

                           0,008“


title: Komisijos įgyvendinimo reglamentas (ES) 2021/901 2021 m. birželio 3 d. kuriuo ištaisoma Įgyvendinimo reglamento (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, teksto redakcija švedų kalba

text:
2021 6 4

                  LT

                  Europos Sąjungos oficialusis leidinys

                  L 197/75

         KOMISIJOS ĮGYVENDINIMO REGLAMENTAS (ES) 2021/901
         2021 m. birželio 3 d.
         kuriuo ištaisoma Įgyvendinimo reglamento (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, teksto redakcija švedų kalba
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 41 straipsnio 2 dalį ir 72 straipsnio 1 dalį,
         kadangi:

                     (1)

                     Komisijos įgyvendinimo reglamento (ES) 2019/2072 (2) teksto redakcijoje švedų kalba, būtent VII priedo 65 ir 68 punktuose padaryta klaidų nurodant sąlygas, kurios turi būti įvykdytos įvežant tam tikrus augalus arba augalinius produktus į Sąjungą, o XI priedo A dalies 12 punkte padaryta klaida nurodant augalą;

                     (2)

                     todėl Įgyvendinimo reglamento (ES) 2019/2072 teksto redakcija švedų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 317, 2016 11 23, p. 4.

            (2)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).